Aya i yeǧǧan aṭas n yimyura id-irefden imru akken ad d-sbegnen tamagit-nsen d yizerfan-nsen. Amezwaru i yuran ungal s teqbayli ALICHE RACHID s uzwel Asfel deg useggas n 1981 d acu kan llan wid yettwalin aḍris Lwali n Udrar i yura Belɛid At Ɛli deg FDB (les cahiers de Belaid ou de kabylie d’antan) deg useggas n 1940, d netta i d ungal amezwaru imi yebna ɣef tulmisin n wungal merra ama d teɣzi ama d asentel icudden ɣer lḥif, ama d asemmi n yiwudam… maca imrabḍen irumiyen ur t-id-ssufɣen ara almi d iseggasen n 1964, lawan-nni Belɛid at Ɛli yella yemmut.